**MALA PLANINARSKA ŠKOLA 2021.**

***ORGANIZATOR: PLANINARSKO DRUŠTVO DILJ GORA SLAVONSKI BROD***

 ***13. ožujka 2021. – 12. lipnja 2021.***

Malu planinarsku školu sukladno Pravilniku o općoj planinarskoj školi te Programu dječje planinarske škole u Hrvatskom planinarskom savezu, organizira Planinarsko društvo DILJ GORA Slavonski Brod, u suradnji sa Stanicom planinarskih vodiča Slavonija i Stanicama HGSS-a Slav. Brod.

Škola omogućava upoznavanje osnova planinarstva i stjecanje osnovnih planinarskih znanja i vještina, a namijenjena je djeci uzrasta od 9 do 15 godina (4.-8. razred OŠ). Ona pruža osnovu za siguran i svrsishodan boravak djece u planinama, te djelovanje djece unutar planinarske udruge. Škola je namijenjena upoznavanju i informiranju djece o osnovnim mjerama sigurnosti pri sudjelovanju na izletima, turama i pohodima u planine.

Gradivo škole temelji se na Programu dječje planinarske škole Hrvatskog planinarskog saveza sukladno Pravilniku o općoj planinarskoj školi, a podijeljeno je u dvije cjeline: *teoretsku* i *praktičnu*. Teorijski dio sastoji se od predavanja podijeljenih u 6 cjelina (Planinarstvo, Poznavanje planina, Zaštita prirode, Kretanje i boravak u planinama, Orijentacija, Opasnosti, pomoć i spašavanje u planini) s naglaskom da se teorijski dio što više izvodi na terenu kroz kraća izlaganja (predavanja) i neposredan dijalog voditelja i nastavnog osoblja s djecom te kroz edukativne vježbe i igre, prilagođene uzrastu djece.. Praktični dio nastave provodi se u prirodi, na planinarskim izletima. Tijekom škole provode se sljedeće vježbe i praktični zadaci: Kretanje i boravak u planinama, Orijentacija, Izrada improviziranog bivka, Prva pomoć, Čvorovi u planinarstvu.

**ŠKOLARINA:**

Školarina iznosi **100 kn,** a njome se financiraju materijalni troškovi izvođenja nastave, te će svaki polaznik dobiti: majicu kratkih rukava, dnevnik izleta i čeonu lampu.

NAPOMENA: Troškovi izleta (prijevoz, noćenja u planinarskom domu i dr. ) **nisu** uključeni u školarinu. Također, u cijenu školarine nije uključena članarina u PD Dilj gora koja za djecu iznosi **50kn godišnje + 10 kn planinarska iskaznica.**

**POLAZNICI:**

U dječju planinarsku školu mogu se upisati djeca u dobi između 9 i 15 godina. Nije nužno, ali je dobrodošlo da dijete ima prethodno planinarsko iskustvo.

Obavezni uvjeti za upis polaznika su: članstvo u PD Dilj gora – dokazuje se članskom iskaznicom s članskom markicom za tekuću godinu, pisana suglasnost roditelja ili staratelja kojom on potvrđuje da je upoznat s programom i planom škole te da je suglasan da dijete sudjeluje u tom programu, uplata školarine organizatoru škole.

U slučaju popunjenja kapaciteta organizator može odrediti i dodatni izlučni kriterij ili obustaviti daljnje upise.

**OČEKIVANI ISHODI UČENJA SU:**

* Objašnjava pojmove planinarenje, planinarstvo, planinar, planinarsko društvo, HPS, specijalističke djelatnosti i ekspedicije
* Može se samostalno kretati po planini (uz pratnju odrasle osobe)
* Samostalno se priprema za odlazak na izlet
* Zna čitati markacije i prepoznaje planinarske objekte
* Prati prognozu i prepoznaje signale lošeg vremena
* Svjestan je i prepoznaje opasnosti u planini
* Može reagirati u slučaju nesretnog slučaja i zna kako postupiti
* Razlikuje nacionalne parkove od parkova prirode
* Čuva prirodu i okoliš
* Upoznaje opasne biljke i životinje
* Orijentira se uz pomoć zemljovida i kompasa
* Zna svezati osnovne čvorove

**POTREBNA OPREMA:** Djeca koja pristupaju školi trebaju biti opremljena odgovarajućim planinarskim cipelama (gojzerice ili treking cipele), manjim ruksakom za dnevno planinarenje, kabanicom ili kišobranom, odjećom dostatnom za planirano trajanje boravka u planini, jaknom, ljetnom i zimskom kapom, priborom za higijenu, kremom za zaštitu od utjecaja sunca, maramicama, bočicom za vodu, čeonom ili ručnom baterijskom svjetiljkom, čistim papučama i tenisicama za kretanje u planinarskom objektu i bližoj okolici te drugom opremom koju određuje organizator.

**PREPORUČENA LITERATURA:**

Alan Čaplar – Planinarski udžbenik

Matej Perkov – Planina mi je najdraža škola

Dječji planinarski dnevnik, HPS

Mrežne stranice Hrvatskog planinarskog saveza, [www.hps.hr](http://www.hps.hr).

Napomena: Knjige se preporučuju svakom polazniku MPŠ no nisu uvjet za pohađanje škole.

**DIPLOMA:**

Tijekom škole voditelj prati pohađanje predavanja te zalaganje sudionika u provođenju praktičnih vježbi i zadataka te utvrđuje za svakog polaznika zadovoljava li uvjete uspješnosti završetka škole. Uvjeti uspješnog završetka škole su:

* zalaganje u ispunjenju zadataka,
* sudjelovanje na najmanje 70% izleta škole.

U slučaju kada zbog opravdanih razloga polaznik nije mogao sudjelovati u dovoljnom broju predavanja ili izleta, voditelj škole može odrediti dodatne uvjete, npr. sudjelovanje na dodatnim izletima, vježbama ili slično. Polaznicima koji su uspješno završili školu uručit će se diplome HPS-a o završenoj Dječjoj planinarskoj školi.

**VODITELJ I PREDAVAČI**

Voditelj Dječje planinarske škole je Siniša Damjančić, učitelj mentor geografije i planinar s dugogodišnjim iskustvom. Ostali predavači su učitelji i nastavnici osnovnih i srednjih škola, vodiči PD Dilj gora Slavonski Brod, članovi HGSS-a, djelatnici Javne ustanove za zaštitu prirode Brodsko-posavske županije – Natura Slavonica i dr.

 **PROGRAM MALE PLANINARSKE ŠKOLE**

|  |  |  |  |  |
| --- | --- | --- | --- | --- |
| **BR.**  | **DATUM** | **IZLET** | **PREDAVAČI I VODITELJI** | **NASTAVNE TEME** |
|  | 13. 3.10h | PD Đuro PilarDilj gora: PD Đuro Pilar - Šuma Striborova | Siniša DamjančićGoran BašićIvana KrešićSandra Kalmar | Upoznavanje polaznika i predstavljanje djelovanja PD Dilj gora Što je planinarstvo? Zašto idemo u planine? Planinarska opremaPriprema za odlazak u planinuKretanje i boravak u planinama |
|  | 27.3.9h | Dilj gora: Petnja – Pljuskara | Goran BašićAna TopolovacIvica BlaževićMihael TkalčecIvica Klem | Priprema za odlazak u plan.Kretanje i boravak u planinamaČvorovi u planinarstvu |
|  | 10.4.7h | Papuk:Velika – Stari grad – Lapjak - Duboka | Siniša DamjančićAna TopolovacMihael TkalčecLucija Nikičić | Kretanje i boravak u planinama  |
|  | 18.4.9h | Od Ivane do Tadije | Goran BašićVlasta NovoselSandra KalmarJosip Matić | Obilazak planinarske obilaznice |
|  | 24.4.9h | Dilj gora: Matković Mala – Sovsko jezero | Ivica Blažević Mihael Tkalčec Siniša Damjančić Lucija Nikičić | Orijentacija Vremenska prognoza |
|  | 8.5.9h | Dilj gora: Grabovac | Vlasta NovoselJosip MatićIvica BlaževićLucija Nikičić | Opasnosti i spašavanje u planiniPrva pomoćKorištenje tehničke opreme |
|  | 22.5.9h | PD Đuro PilarEkološka akcija: Čišćenje okoliša i sadnja stabalaoko Doma, sv.Petka | Vesna AndrićSandra Kalmar Lucija Nikičić Darija Pastuović | Zaštita prirode Međunarodni dan bioraznolikosti i Dan zaštite prirode u Republici Hrvatskoj |
|  8.  | 12.-13.6.7h | Završni izlet – Papuk, Jankovac | Siniša DamjančićGoran BašićLucija Nikičić | Poznavanje planinaZaštita prirodeKretanje i boravak u planinama Čvorovi u planinarstvu |
| 9. | Kraj 6.mj. | Dodjela diploma | Vesna Andrić Goran Bašić Ivica BlaževićSiniša Damjančić Vlasta NovoselAnkica Jurakić Ivana Krešić Sandra Kalmar Lucija Nikičić Darija Pastuović Josip Matić Ana Topolavac Mihael Tkalčec  |  |

POPIS NASTAVNOG KADRA

|  |  |  |  |  |
| --- | --- | --- | --- | --- |
| **BR.**  | **IME I PREZIME** | **E-MAIL****KONTAKT TELEFON** | **OPASKA O PREDAVAČU**  | **NASTAVNE CJELINE** |
| 1. | Siniša Damjančić- voditelj Male planinarske škole | sinisa.damjancic@gmail.com098 674 520  | -nastavnik geografije-sudionik međun. ERASMUS + projekta-predavač na stručnim vijećima  | Priprema za odlazak u plan.Orijentacija |
| 2. |  Goran Bašić  | goran.basic@mirovinsko.hr091-546 0248 | -vodič A kategorije -završen visokogorski tečaj - dugogodišnje pl. iskustvo | Oprema, Boravak u planinamaKretanje u planinama Čvorovi u planinarstvu |
| 3. | Ivica Blažević | blazevicivica@gmail.com  | -nastavnik savjetnik geografije- voditelj Županijskog stručnog vijeća nastavnika Geografije-predavač na stručnim vijećima | OrijentacijaPoznavanje planinaVremenska prognoza |
| 4. | Vlasta Novosel  | vlasta.novosel@gmail.com | - članica HGSS stanice Slav. Brod- medicinska sestra | Prva pomoćOpasnosti u planini |
| 5. | Vesna Andrić  | vandric@bpz.hr | Stručna suradnica u Javnoj Ustanovi za zaštitu prirode BPŽ  | Zaštita prirode |
| 6. | Mihael Tkalčec | mihaelsb@hotmail.com  | - nastavnik geografije | Poznavanje planinaOrijentacijaVremenska prognoza |